ખરેખર, પરમ પૂજ્ય પ્રમુખસ્વામી મહારાજ એટલે કરુણાનું એક અવિરત વહેતું ઝરણું. કરુણાથી હાડોહાડ પીગળી જનાર પરમ પૂજ્ય પ્રમુખસ્વામી મહારાજ કોઈનુંય દુઃખ સહન ન કરી શકે. એટલે જ રોજના સેંકડો લોકોને વ્યક્તિગત મળીને તેમનાં દુઃખો ઉકેલવા તેઓ હંમેશાં તત્પર રહ્યા. આ બધું તેમણે માત્ર ને માત્ર નિઃસ્વાર્થ ભાવે કરુણાથી કર્યું. ન કોઈ એની જાહેરાત, ન કોઈ એના યશનો દાવો કે તેની ઇચ્છા! ઊલટું બીજાને યશ આપવાની સ્વાભાવિકતા!